उत्तराखण्ड सूपर लीग

उत्तराखंड सुपर लीग (यू.एस.एल.) एक अर्द्ध-पेशेवर फुटबॉल लीग है, जिसे अखिल भारतीय फुटबॉल महासंघ और उत्तराखंड राज्य फुटबॉल एसोसिएशन दोनों द्वारा स्वीकृति प्रदान है। इंडियन सुपर लीग पर आधारित इस लीग का आयोजन पूरे उत्तराखंड राज्य में फुटबॉल को बढ़ावा देने के लक्ष्य के साथ 'उत्तराखंड एडवेंचर स्पोर्ट्स प्राइवेट लिमिटेड' द्वारा किया जाता है। लीग की शुरुआत जुलाई २०१६ में चौदह टीमों के साथ हुई।

इतिहास
मार्च २०१६ में ही 'उत्तराखंड एडवेंचर स्पोर्ट्स प्राइवेट लिमिटेड' ने यह घोषणा की थी कि वह अखिल भारतीय फुटबॉल महासंघ और उत्तराखंड राज्य फुटबॉल एसोसिएशन की मंज़ूरी से उत्तराखंड राज्य में एक फुटबॉल लीग शुरू करेगी। वीरेंदर सिंह रावत को इस लीग का तकनीकी निदेशक नियुक्त किया गया, जबकि सेवानिवृत्त भारतीय फुटबॉल खिलाड़ी बाईचुंग भूटिया को इसका ब्रांड एम्बेसडर बनाया गया।

जून २०१६ तक बोली प्रक्रिया के माध्यम से सभी १४ टीमों का निर्धारण हो चुका था। १० जुलाई २०१६ से इस लीग के पहले संस्करण की शुरुआत होने की भी घोषणा रावत ने की थी। 

९ अगस्त २०१६ को, पहले संस्करण की समाप्ति पर नैनीताल एफ.सी. लेक्स को ३-२ से हराकर पौड़ी प्लाटून्स पहले विजेता के रूप में उभरा।

प्रतियोगिता प्रारूप
प्ररियोगिता में 'फाइनल राउंड्स' से पहले दो राउंड होते हैं। इंडियन सुपर लीग की तरह ही, सभी चौदह टीमों को सात-सात टीमों के दो समूहों में विभाजित किया जाता है। पहले राउंड में प्रत्येक टीम अपने ग्रुप की दूसरी टीमों के साथ ६ मैच खेलती है, जिस के पश्चात दोनों समूहों की शीर्ष चार टीमों का चयन दूसरे राउंड के लिए हो जाता है। दूसरे राउंड में, ये चार टीमें अपने समूह में तीन मैच खेलती हैं, जिससे हर समूह में शीर्ष दो टीमों को फाइनल राउंड्स के लिए चुना जाता है। विजेता के निर्धारण के लिए फाइनल राउंड में चार मैच होते हैं, जिनमें दो सेमी-फाइनल एक 'थर्ड-प्लेस मैच' और अंत में फाइनल खेला जाता है।

टीम
निम्नलिखित १४ टीमों ने २०१६ में हुए उत्तराखंड सुपर लीग के पहले संस्करण में भाग लिया।

 समूह अ स्थान समूह ब स्थान चमोली बुग्याल एफ.सी. चमोली अल्मोड़ा बुरांश अल्मोड़ा देहरादून कैपिटल रेंजर्स  देहरादून बागेश्वर एफ.सी. काफल्स बागेश्वर हरिद्वार गंगा हरिद्वार चंपावत हिल्स चंपावत पौड़ी प्लाटून्स पौड़ी गढ़वाल कॉर्बेट टाइगर्स नैनीताल रुद्रप्रयाग मोनाल रुद्रप्रयाग नैनीताल एफ.सी. लेक्स  नैनीताल टिहरी लायंस टिहरी गढ़वाल पिथौरागढ़ पैंथर्स पिथौरागढ़ उत्तरकाशी ग्लेशियर उत्तरकाशी उधमसिंह नगर वारियर्स उधमसिंह नगर

अंतिम परिणाम
२०१६९ अगस्तपौड़ी प्लाटून्स२-२ (३-२ पेनल्टी)नैनीताल एफ.सी. लेक्स पवेलियन ग्राउंड चेपको (12)देहरादून कैपिटल रेंजर्स, पिथौरागढ़ पैंथर्स

इन्हें भी देखें
 इंडियन सुपर लीग

बाहरी कड़ियाँ
आधिकारिक जालघर

सन्दर्भ

श्रेणी:फुटबॉल